ཆོས་རྒྱལ་སྲོང་བཙན་སྒམ་པོ་དགུང་ལོ་བཅུ་གསུམ་ལ་བཞེས་པའི་སྐབས་རྒྱལ་སྲིད་གསར་དུ་སྐྱོང་བ་དགའ་སྟོན་གྱི་སྐབས་རྒྱ་གར་དང་།རྒྱ་ནགཁ་ཆེ།སུམ་པ་སོགས་ལ་སྐྱེས་ལན་འཕྲིན་ལན་ལ་རྒྱལ་ཁབ་དེ་དང་དེའི་ཡི་གེ་ལྟར་འབྲི་བའམ་ངག་འཕྲིན་ཙམ་ལས་བསྐུར་རྒྱུ་མ་བྱུང་ཞེས་གསུངས་འདུག་པ་འདིས་སྐབས་དེ་དུས་བོད་ལ་ཡིག་སྣ་མི་འདྲ་བ་ཤེས་མཁན་ཡང་ཡོད་པ་དང་།ཁྱིམ་མཚེས་རྒྱལ་ཁབ་ཀུན་ལ་ཡི་གེའི་ལམ་ལུགས་ཡོད་པར་བོད་ལ་སྤྱི་ཁྱབ་ཏུ་སྤྱོད་པའི་ཡི་གེ་མེད་ཀྱང་ཡེ་གེ་ཡོད་དགོས།ཞྭ་སྒབ་པ་དབང་ཕྱུག་བདེ་ལྡན་གྱིས་ཐོན་མི་རྒྱ་གར་དུ་ཡི་གེ་སློབ་པར་མ་བྱོན་པའི་གོང་བལ་ཡུལ་དང་རྒྱ་ནག་ནས་བཙུན་མོ་ཁབ་ཏུ་བཞེས་སྐབས་བཀའ་ཤོག་གི་སྒྲོན་བུ་རེ་གནང་བའི་ལོ་རྒྱུས་ཡོད་པར་གཞིགས་ན་ཐོན་མིས་ད་ལྟའི་ཡི་གེ་འདི་མ་མཛད་པའི་གོང་བོད་ལ་ཡི་གེ་ཡོད་དགོས་ཚུལ་གསུངས་ཡོད།